CELEX: 32012D0191
Language: fi
Date: 2012-04-10 00:00:00
Title: 2012/191/EU: Komission täytäntöönpanopäätös, annettu 10 päivänä huhtikuuta 2012 , jäsenvaltioiden mahdollisuudesta pidentää uusien tehoaineiden amisulbromin, kloroantraniiliprolin, meptyylidinokapin, pinoksadeenin, hopeatiosulfaatin ja tembotrionin väliaikaisia lupia (tiedoksiannettu numerolla C(2012) 2259)  ETA:n kannalta merkityksellinen teksti

12.4.2012   
            
            
               FI
            
            
               Euroopan unionin virallinen lehti
            
            
               L 102/15
            
         KOMISSION TÄYTÄNTÖÖNPANOPÄÄTÖS,
   annettu 10 päivänä huhtikuuta 2012,
   jäsenvaltioiden mahdollisuudesta pidentää uusien tehoaineiden amisulbromin, kloroantraniiliprolin, meptyylidinokapin, pinoksadeenin, hopeatiosulfaatin ja tembotrionin väliaikaisia lupia
   (tiedoksiannettu numerolla C(2012) 2259)
   (ETA:n kannalta merkityksellinen teksti)
   (2012/191/EU)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon kasvinsuojeluaineiden markkinoille saattamisesta 15 päivänä heinäkuuta 1991 annetun neuvoston direktiivin 91/414/ETY (1) ja erityisesti sen 8 artiklan 1 kohdan neljännen alakohdan,
   ottaa huomioon kasvinsuojeluaineiden markkinoille saattamisesta sekä neuvoston direktiivien 79/117/ETY ja 91/414/ETY kumoamisesta 21 päivänä lokakuuta 2009 annetun Euroopan parlamentin ja neuvoston asetuksen (EY) N:o 1107/2009 (2) ja erityisesti sen 80 artiklan 1 kohdan a alakohdan,
   sekä katsoo seuraavaa:
   
               (1)
            
            
               Asetuksen (EY) N:o 1107/2009 80 artiklan 1 kohdan a alakohdan mukaisesti direktiiviä 91/414/ETY sovelletaan edelleen tehoaineisiin, joista on tehty päätös direktiivin 91/414/ETY 6 artiklan 3 kohdan mukaisesti ennen 14 päivää kesäkuuta 2011.
            
         
               (2)
            
            
               Nissan Chemical Europe SARL toimitti direktiivin 91/414/ETY 6 artiklan 2 kohdan mukaisesti Yhdistyneelle kuningaskunnalle maaliskuussa 2006 hakemuksen amisulbromi-nimisen tehoaineen sisällyttämiseksi direktiivin 91/414/ETY liitteeseen I. Komission päätöksessä 2007/669/EY (3) vahvistettiin, että asiakirja-aineisto oli täydellinen ja että sen voitiin periaatteessa katsoa täyttävän kyseisen direktiivin liitteissä II ja III säädetyt tietovaatimukset.
            
         
               (3)
            
            
               DuPont International Operations SARL toimitti direktiivin 91/414/ETY 6 artiklan 2 kohdan mukaisesti Irlannille helmikuussa 2007 hakemuksen kloroantraniiliproli-nimisen tehoaineen sisällyttämiseksi direktiivin 91/414/ETY liitteeseen I. Komission päätöksessä 2007/560/EY (4) vahvistettiin, että asiakirja-aineisto oli täydellinen ja että sen voitiin periaatteessa katsoa täyttävän kyseisen direktiivin liitteissä II ja III säädetyt tietovaatimukset.
            
         
               (4)
            
            
               Dow Agrosciences toimitti direktiivin 91/414/ETY 6 artiklan 2 kohdan mukaisesti Yhdistyneelle kuningaskunnalle elokuussa 2005 hakemuksen meptyylidinokappi-nimisen tehoaineen sisällyttämiseksi direktiivin 91/414/ETY liitteeseen I. Komission päätöksessä 2006/589/EY (5) vahvistettiin, että asiakirja-aineisto oli täydellinen ja että sen voitiin periaatteessa katsoa täyttävän kyseisen direktiivin liitteissä II ja III säädetyt tietovaatimukset.
            
         
               (5)
            
            
               Syngenta Ltd toimitti direktiivin 91/414/ETY 6 artiklan 2 kohdan mukaisesti Yhdistyneelle kuningaskunnalle maaliskuussa 2004 hakemuksen pinoksadeeni-nimisen tehoaineen sisällyttämiseksi direktiivin 91/414/ETY liitteeseen I. Komission päätöksessä 2005/459/EY (6) vahvistettiin, että asiakirja-aineisto oli täydellinen ja että sen voitiin periaatteessa katsoa täyttävän kyseisen direktiivin liitteissä II ja III säädetyt tietovaatimukset.
            
         
               (6)
            
            
               Enhold B.V. toimitti direktiivin 91/414/ETY 6 artiklan 2 kohdan mukaisesti Alankomaille tammikuussa 2003 hakemuksen hopeatiosulfaatti-nimisen tehoaineen sisällyttämiseksi direktiivin 91/414/ETY liitteeseen I. Komission päätöksessä 2003/850/EY (7) vahvistettiin, että asiakirja-aineisto oli täydellinen ja että sen voitiin periaatteessa katsoa täyttävän kyseisen direktiivin liitteissä II ja III säädetyt tietovaatimukset.
            
         
               (7)
            
            
               Bayer CropScience AG toimitti direktiivin 91/414/ETY 6 artiklan 2 kohdan mukaisesti marraskuussa 2005 Itävallalle hakemuksen tembotrioni-nimisen tehoaineen sisällyttämiseksi direktiivin 91/414/ETY liitteeseen I. Komission päätöksessä 2006/586/EY (8) vahvistettiin, että asiakirja-aineisto oli täydellinen ja että sen voitiin periaatteessa katsoa täyttävän kyseisen direktiivin liitteissä II ja III säädetyt tietovaatimukset.
            
         
               (8)
            
            
               Asiakirja-aineistojen täydellisyyden varmistaminen oli tarpeen, jotta niitä voitaisiin tarkastella yksityiskohtaisesti ja jotta jäsenvaltioilla olisi mahdollisuus myöntää asianomaisia tehoaineita sisältäville kasvinsuojeluaineille väliaikaiset luvat enintään kolmeksi vuodeksi siten, että direktiivin 91/414/ETY 8 artiklan 1 kohdassa säädettyjä edellytyksiä noudatetaan, erityisesti edellytyksiä, joiden mukaan tehoaineista ja kasvinsuojeluaineista on tehtävä yksityiskohtainen arviointi kyseisen direktiivin vaatimusten mukaisesti.
            
         
               (9)
            
            
               Näiden tehoaineiden vaikutukset ihmisten terveyteen ja ympäristöön on arvioitu direktiivin 91/414/ETY 6 artiklan 2 ja 4 kohdan säännösten mukaisesti hakijoiden ehdottamien käyttötarkoitusten osalta. Esittelevät jäsenvaltiot toimittivat arviointikertomusluonnokset komissiolle 15 päivänä heinäkuuta 2008 (amisulbromi), 11 päivänä helmikuuta 2009 (kloroantraniiliproli), 25 päivänä lokakuuta 2006 (meptyylidinokappi), 30 päivänä marraskuuta 2005 (pinoksadeeni), 9 päivänä marraskuuta 2005 (hopeatiosulfaatti) ja 2 päivänä helmikuuta 2007 (tembotrioni).
            
         
               (10)
            
            
               Esittelevien jäsenvaltioiden toimitettua arviointikertomusluonnokset on käynyt ilmi, että hakijoilta on pyydettävä lisätietoja, joista esittelevien jäsenvaltioiden on niitä tarkasteltuaan toimitettava arviointi. Sen vuoksi asiakirja-aineistojen tarkastelu on edelleen käynnissä, eikä arviointia ole mahdollista saada päätökseen määräajassa, josta säädetään direktiivissä 91/414/ETY tulkittuna yhdessä komission päätösten 2010/353/EU (9) (amisulbromi, kloroantraniiliproli, meptyylidinokappi ja pinoksadeeni) ja 2010/149/EU (10) (hopeatiosulfaatti ja tembotrioni) kanssa.
            
         
               (11)
            
            
               Koska arvioinnissa ei toistaiseksi ole ilmennyt välittömiä huolenaiheita, jäsenvaltioille olisi annettava mahdollisuus pidentää kyseisiä tehoaineita sisältäville kasvinsuojeluaineille myönnettyjä väliaikaisia lupia 24 kuukaudella direktiivin 91/414/ETY 8 artiklan säännösten mukaisesti, jotta asiakirja-aineistojen tarkastelua voidaan jatkaa. Tämän 24 kuukauden ajanjakson oletetaan olevan riittävä sen arviointi- ja päätösmenettelyn loppuun saattamiseksi, joka liittyy päätöksen tekemiseen amisulbromin, kloroantraniiliprolin, meptyylidinokapin, pinoksadeenin, hopeatiosulfaatin ja tembotrionin mahdollisesta hyväksynnästä asetuksen (EY) N:o 1107/2009 13 artiklan 2 kohdan mukaisesti.
            
         
               (12)
            
            
               Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
            
         ON HYVÄKSYNYT TÄMÄN PÄÄTÖKSEN:
   1 artikla
   Jäsenvaltiot voivat pidentää amisulbromia, kloroantraniiliprolia, meptyylidinokappia, pinoksadeenia, hopeatiosulfaattia ja tembotrionia sisältäville kasvinsuojeluaineille myönnettyjä väliaikaisia lupia viimeistään 31 päivänä toukokuuta 2014 päättyväksi ajanjaksoksi.
   2 artikla
   Tämän päätöksen voimassaolo päättyy 31 päivänä toukokuuta 2014.
   3 artikla
   Tämä päätös on osoitettu kaikille jäsenvaltioille.
   
      Tehty Brysselissä 10 päivänä huhtikuuta 2012.
      
         
            Komission puolesta
         
         John DALLI
         
            Komission jäsen
         
      
   
   
      (1)  EYVL L 230, 19.8.1991, s. 1.
   
      (2)  EUVL L 309, 24.11.2009, s. 1.
   
      (3)  EUVL L 274, 18.10.2007, s. 15.
   
      (4)  EUVL L 213, 15.8.2007, s. 29.
   
      (5)  EUVL L 240, 2.9.2006, s. 9.
   
      (6)  EUVL L 160, 23.6.2005, s. 32.
   
      (7)  EUVL L 322, 9.12.2003, s. 28.
   
      (8)  EUVL L 236, 31.8.2006, s. 31.
   
      (9)  EUVL L 160, 26.6.2010, s. 26.
   
      (10)  EUVL L 60, 10.3.2010, s. 24.